Britt Tønne Valstad

Britt Tønne Valstad (tidligere Haugan) (født 1965) er en norsk lærer og politiker.

Hun var medlem av Levanger kommunestyre som representant for Kristelig Folkeparti 1999–2000 og 2007–2012. Hun var også KrFs gruppeleder i Nord-Trøndelag fylkesting 2007–2011 og 2. nestleder i KrFs kvinnenettverk 2009–2010. I 2010 var hun foreslått som ny leder i Nord-Trøndelag KrF, men tapte for Johannes Sandstad. Ved fylkestingsvalget i 2011 var hun KrFs førstekandidat, men falt ut da andrekandidaten Sandstad ble kumulert inn.

I 2014 meldte hun overgang fra KrF til Senterpartiet. Hun var på nytt medlem av Nord-Trøndelag og senere Trøndelag fylkesting i perioden 2015–2019.

Hun var nestleder i Nei til EU 2011–2013.

Hun er utdannet allmennlærer fra Høgskolen i Nord-Trøndelag og har arbeidet som lærer i Levanger og Inderøy kommuner og som rektor ved Fagerhaug kristne skole i Stjørdal.

Referanser 

KrF-politikere i Nord-Trøndelag
Sp-politikere i Nord-Trøndelag
Sp-politikere i Trøndelag
Lokalpolitikere i Levanger
Norske skoleledere
Personer fra Levanger kommune